
 3.8.2012
 BG
 Официален вестник на Европейския съюз
 L 208/2
 РЕГЛАМЕНТ ЗА ИЗПЪЛНЕНИЕ (ЕС) No 709/2012 НА СЪВЕТА
 от 2 август 2012 година
 за прилагане на Регламент (ЕС) No 267/2012 относно ограничителни мерки срещу Иран
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 267/2012 (1), и по-специално член 46, параграфи 1 и 2 от него,
 като има предвид, че:
 (1)
 На 23 март 2012 г. Съветът прие Регламент (ЕС) No 267/2012.
 (2)
 Съветът счита, че някои лица следва да бъдат заличени от списъка на физическите и юридическите лица, образуванията и органите, спрямо които се прилагат ограничителните мерки, съдържащ се в приложение IХ към Регламент (ЕС) No 267/2012, и че вписванията за някои образувания следва да бъдат изменени.
 (3)
 След решението на комитета на Съвета за сигурност на Организацията на обединените нации (наричан по-долу „Съветът за сигурност на ООН“), учреден съгласно Резолюция 1737 (2006) на Съвета за сигурност на ООН, две лица и едно образувание следва да бъдат заличени от списъка, съдържащ се в приложение IХ към Регламент (ЕС) No 267/2012, и да бъдат включени в списъка на физическите и юридическите лица, образуванията и органите, спрямо които се прилагат ограничителните мерки, посочени в приложение VIII към същия регламент.
 (4)
 Списъците, съдържащи се в приложения VIII и IХ към Регламент (ЕС) No 267/2012, следва да бъдат съответно изменени.
 (5)
 Настоящият регламент следва да влезе в сила в деня на публикуването му, за да се осигури ефективността на предвидените в него мерки,
 ПРИЕ НАСТОЯЩИЯ РЕГЛАМЕНТ:
 Член 1
 Лицата, изброени в приложение I към настоящия регламент, се заличават от списъка, съдържащ се в приложение IХ към Регламент (ЕС) No 267/2012.
 Член 2
 В приложение IХ към Регламент (ЕС) No 267/2012 вписванията за образуванията, посочени в приложение II към настоящия регламент, се заменят с вписванията, съдържащи се в приложение II към настоящия регламент.
 Член 3
 Лицата и образуванията, изброени в приложение III към настоящия регламент, се заличават от списъка, съдържащ се в приложение IХ към Регламент (ЕС) No 267/2012, и се добавят в списъка, съдържащ се в приложение VIII към Регламент (ЕС) No 267/2012, изменено в съответствие с вписванията в приложение III към настоящия регламент.
 Член 4
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 август 2012 година.
 За Съвета
 Председател
 A. D. MAVROYIANNIS
 (1) ОВ L 88, 24.3.2012 г., стр. 1.
 ПРИЛОЖЕНИЕ I
 Лица, посочени в член 1
 1.
 Д-р Ahmad AZIZI
 2.
 Д-р Ali DIVANDARI
 3.
 Д-р Abdolnaser HEMMATI
 4.
 Mohammad Reza MESKARIAN
 5.
 Sayeed ZAVVAR
 ПРИЛОЖЕНИЕ II
 Образувания, посочени в член 2
 Име
 Идентификационни данни
 Основания
 Дата на включване в списъка
 1.
 Mobin Sanjesh
 Entry 3, No 11, 12th Street, Miremad Alley, Abbas Abad, Техеран
 Участва в покупката на оборудване и материали, които имат пряко приложение в иранската ядрена програма.
 1.12.2011 г.
 2.
 Банка Melli Iran ZAO (известна още като Mir Business Bank)
